Ur vezh eo ! A-fed an natur, hiniv, nem eus ket bet amzer dober troiad ebet na troiadig ebet... Hag ar sul neoazh ! An hanter ag an devezh a zo bet tapet get ur chig-ha-fars mat-bras, gwir eo...  Petra am eus gwelet neuze ?  Gwez platan ar blasenn, un nebeudig del enne ur seurt.  Lârit din: petra zo dibar get broñs ar platan... Eya ! Ar vroñsenn a zo gronnet get lost an delienn, ha  kement-se a vez gwelet pa vez sellet doch un delienn varv edan ur blatanenn. Gwelet e vez eo ledan hag àr-gelch diaz lost ar blatanenn.  Da betra, a lârit chwi ? Da betra gwarantiñ ar vroñsenn èl-se ? Kerzhit da ouiet... Ar platan nint ket gwez avamañ, rekis e vehe goulenn gete... petra eo o bro orin just a-walch ?  Ar spesad a welomp er straedoù dre amañ a zo un hiron etre Platanus orientalis (a gostez an Turki) ha Platanus occidentalis (a gostez Amerika ar Chreisnoz). Mat e vehe sellet get an  daou spesad orin neuze...    Ma, klozomp amañ.